  Виталий Пронин Туспуктӥз Максим Егоров Улон сюресАнае индылӥз —Мон ӧй кыл верамзэ.Улыны дышетӥз,Малпаса ортчемзэ.Аслэсьтыд шат пегӟод?Коть дунне пуме мын —Быръёно сюресэдМертамын-чотамын.Ву пыр, тыл пыр ортчи,Чиданэ чигылӥз.Улонэд шат капчи?Думемез — пертчиськиз.Анайлэн верамезУз но поты сюлмысь.Ӝутскылӥ инбаме,Шурдылӥ но — ӧй усь.Толлоезтэк ӧвӧл ӵуказеезТоллоезтэк ӧвӧл ӵуказеез,Нош тол куазьтэк ӧвӧл вылез тулыс.Ортчемезтэк уз луы азьланез,Шумпотонэ поттэ синкылиез.Куддыр, кӧмысь потэм чипы сямен,Мон шунасько яркыт шунды улын.Жильы йылысь пересь пуны сямен,Мон вузӥсько секыт кайгу пӧлын.Йӧзор улэ сюрем коӵыш сямен,Мон утчасько небыт, югыт инты.Катьтэммыса, вунэтыса ваньзэ,Ӟыгырскисько матысь эше борды.Толон вал со, туннэ мон — сюресчи,Сюрс ар азьлань ӧтиз монэ сюрес.Со сюреслэн пумаз вуо ачим —Толлоезтэк уз лу ӵуказеез.* * *Инбамын пӧсь шунды пыжыку,Ошмеслэсь мон юи дун вузэ.Возь вылысь турынэз турнакум,Чик ӧй шӧд нуналлэсь ортчемзэ.Лушкемен тон пырид сюлэмам,Мон ӧй шӧд сюлмысьтым ышемдэ.Тӧл гинэ пельтылӥз пумитам,Мон уг вить ни выльысь лыктэмдэ.Нюлэскын весь силе ай кикы,Ӵок ойдо — нош вуоз ай тулыс.Котьмалэн но луэ ук пумыз.Сись лӥял весь тэляз но… ӧз кыс.БусШур сьӧрысь возьёс кузяВӧлдӥсько бусъёс.Азвесь сӥньыслэсь, лэся,Чильпамын соос.Шунды потэ но — сылмоЧильтэро бусъёс,Пурысь инбаме вӧлмоТури куараос.Мыным ваньмыз ик тодмо:Тэль, бусы, сюрес —Удмурт шаере соинКошкыны уг лэзь.* * *Тэль вадьсысь ӵужалэс ӵук ӟардонПазьгиське кыдёке-кыдёке.Со ӝуа кадь, пиштэ кадь тылын,Шунытэз нош ӧвӧл малы ке.Ма, шунды но тани ӝужалоз,Сиосын ӟыгыртоз ай гуртме.Сӥялскем омырез со шунтоз,Нош ӝутоз-а куашкам мылкыдме?Омыр кадь сӥялскем кусыпмесБен шунды но уз шунты ноку.Лек кылын ӵушкаськом ог-огмес —Ӵук ӟардон но пурысь кадь соку.* * *Малпанъёс, малпанъёсВуныло но ышо омыре.Нуналъёс, нуналъёсЛюкасько но вутто дауре.Пилемъёс, пилемъёсПазьгисько но сылмо инбаме.Мӧзмонъёс, мӧзмонъёсЧигтыло, бӧрӟыто сюлэмме.Ыр тӧлъёс, ыр тӧлъёс,Тӥ эн пельтэ шорам кезьытэн!Тулысъёс, тулысъёс,Мон доры берытске сяськаен!ПужымТатын эркын тӧлъёс шудо,Гужем шунды пыже.Гурезь йылын огназ будэДас кык йыло пужым.Татын куке вашкалаосЙыр-пыд сётылӥллям.Ветлын уг лу — котыр изъёс,Татчы вегин васькам.Оло, тросгес вайёс сэренЙыг-йыг сылэ пужым.Лек сильтӧллы сётӥськытэк,Аслыз люкам кужым.Пичи дырВунонтэм пичи дыры —Сэргын пукись мунё, дыр, со.Кузь йырсиё. Сутэр синъёсШорам учко, учко мусо.Вунэтонтэм пичи дырыШудэ, дыр, пичиос пӧлын.Чималиен пеган дыръяПыдло-пыдло, дыр, пегӟемын.Вунэтонтэм пичи дырыТусбуеным рамка сьӧрын.Кык аресъем нуныкаеСылэ со синучкон азьын.Тӥни кытын пичи дыры —Сэргын пукись мунё кадь со.Ӵыжыт бамо. Сутэр синъёсШорам учко, учко мусо...Сяськаё тулысэТулысэ, сяськаё тулысэ,Тон лыктӥд тюрагай кырӟанэн.Нош кин ке аратэм тылскемзэ,Ӵукназэ пумитам ӟардонэн.Егитъёс тыл дурын пукиллям,Выль тулыс яратон, дыр, ваем.Уӵылэсь чирдэмзэ кылзӥллям.Пӧсь мылкыд кадь, ӝуам горд тылскем.Шаере, вордӥськем шаере!Тулысэн тон эшшо шулдыргес.Аныкай музъеме, чебере,Ӧвӧл, дыр, тынэсьтыд дуноез.КупанчаВозь вылэ усьтӥськем ӵуж сяська,Шундылэн сузэрез — купанча.Вуюись но татчы, дыр, васька,Сяськалэсь буёлзэ со бича.Карнан кадь куасалскем инбаме,Ву юэ шапыкен куар вылысь.Усьтоно шат тыныд сюлэмме,Тон кылод-а монэ кыдёкысь?Малпанме мон тыныд верасал —Мылкыды ӵуж сяська кадь чебер.Тон доры лобӟыса мынысал —Тодӥсько: чик ӧвӧл на ай бер.Кинлэн ролез?Кинлэсь меда шудӥ рользэ?Ачим уг тодӥськы кинлэсь.Вань карыса ӧвӧлтэмзэ,Ӧжыт басьтӥ-а улонлэсь?Маска сьӧрысь бездыт синъёсКинэ меда нош утчало?Татын, льӧль занавес сьӧрын,Кинлы рольёс ни люкыло?Ӧй дугдыты ворттӥсь валэз,Улӥ шыпыт ас дуннеям.Уз луы ни роле вылез,Сцена лыктоз на вӧтъёсам.  